469 



Nec via per Kiliam longior nec difficilior erit. Vt valens 

 celerrimoque cursu ad nos venias opto, ego vero semper ero 



Tui obseruantissimus 

 Fabricius. 



An den Herrn Professor v. Linne Wohlgeb. in Ham- 

 burg Abzugeben bey dem Herrn Professor Gieseke 

 Franco. 



Joh. Hartv. Ernst Bernstorf. 



(86) Per-Illustri ae Celeberrimo 

 Domino Carolo von Linné, 

 Equiti aurato de Stella polari, 

 S. R. M. Sueciae Archiatro, reliqua, 

 S. P. D. 

 Jobannes Bernstorfius 



Responsum ad Literas Tuas, voluntatis in me Tuae te- 

 stes, die XXIV Decembris anni superioris ad me exaratas, 

 mihique longe jucundissimas, non nisi eo consilio per aliquod 

 tempus distuli, quod in dies plura quaedam Forskåliana, abs 

 Te, Per-Ulustris Linnaee, jure sane Tuo desiderata, e dis- 

 sitis Orientis regionibus ad me perventura sperarem, quae, 

 si advenissent, Tecum e vestigio et perquam lubenter com- 

 municåssem. 



Spes ea me, quod impense doleo, fefellit, eandemque 

 atrox illud, nec unquam satis deplorandum fatum, quod via- 

 toribus nostris in Arabia, irreparabili fere rei et sacrae et 

 literariae damno, tantopere fuit exitiale, praescindit, et utinam 

 non plane tollere videretur. 



Ut benigniorem sortem in reditu experiatur ille, qui ex 

 eorum numero solus est superstes, idemque supellectilis lite- 

 rariae a reliquis conquisitae custos unicus, id vero nobis 

 quam maxime in votis est. 



